《祝英台近 落花如梦，芳草多愁，旅馆萧条，悲吟成调》
清代·沈允慎

鸭消香，莺唤梦，芳思倦春昼。独黯吟魂，微雨发红豆。

年来一寸黯肠，都成骚屑。是旧泪新愁搓就。

漂流久。空劳杜宇声催，归期几曾有。修竹闲凭，翠影薄凝袖。

鬓边花不胜簪，发羞搔短，奈荏苒、岁华辜负。

作者简介：字湘涛，号仲玫，仁和人，又坡女，文忠公从女，江苏州判、钱塘张锡元室。有《静怡轩》、《写香楼》、《咏月轩》诗黯。